Yewwi-aɣ ugeffur ɣer tama n wexxam aqdim, deg berra d ṣṣut n tyita n ugeffur d rrɛud, ma ɣer daxel d unuɣ n uɣelluy n yiṭij, nbedd nemqabal-d, ur yelli ara ɣur-nneɣ anagar tiktiwin-nneɣ yefren, nniɣ deg yiman-iw d acu i d tameṭṭut-a, ma d nettat tɣas i usemmiḍ qessiḥen, tsedḥa, tenna-d am wakken tettmeslay d yiman-is : ageffur-agi d asmasu(maqlab) nniɣ-d di lxaṭer-iw yudef-it lḥir d rreḥma seg bab n yigenwan.